БОЛЕСТИ НА НЕРВНАТА СИСТЕМА-4ч. - Здравето начин на живот\nYou are here: Лечители»БОЛЕСТИ НА НЕРВНАТА СИСТЕМА-4ч.\nПоследно променен на Сряда, 06 Март 2013 13:49 Събота, 26 Март 2011 17:33\nХорея (свети Витово хоро)\nНеволни мускулни движения (атетоза)\nПрогресивна дистрофия на мускулите\nТежка мускулна слабост (миастения)\nМножествена (разпръсната) склероза\nПарализа от притискане на гръбначния мозък\nИзсъхване на гръбначния мозък (табес дорзалис)\nСлаба памет и разсеяност\nЗатвърдяване (склероза) на гръбначния мозък в задната му част\nИзгубване на паметта (амнезия)\nГнойник (абсцес) в мозъка\nРазмекване на главния мозък\nПарализа на черепномозъчните нерви\nПрилив на кръв в мозъка\nЗа епилепсията може да се даде следното обяснение: нисши, тъмни духове нападат болния и тогава той има припадък. И през това време изсмукват неговите жизнени сокове, праната, след това го напущат.\nПрез това време болният е без припадък. След това пак идат и пак има припадък.\n2. Всяка вечер измиване на слабините и търкане. Това измиване обхваща цялата област от диафрагмата до 25 см над коленете. Това измиване да продължава 4 месеца.\n3. За пиене да се употребява топла вода.\n4. Да се употребява растителна храна. Да не се употребяват възбудителни ястия. Вечерта да яде рано. Болният да употребява всяка вечер по 12 скилидки чеснов лук.\n5. Измиване всяка вечер краката с топла вода при лягане.\n6. Всеки ден да се разхожда по малко.\n7. На детето, болно от епилепсия, 40 дена да му се разтрива пъпа, под лъжичката при слънчевия възел и малко над пъпа. Разтривките да стават с дървено масло.\nЕпилепсията е комплекс от болестни прояви от страна на нервната система, най-важните от които са гърчовите припадъци.\nЗаболяването може да се дължи на различни болестни процеси в нервната система: мозъчно увреждане при трудно раждане, мозъчна травма, контузия, тумор в мозъка, туберкулоза, прекаран енцефалит, мозъчна склероза, сифилис. Значение имат и хроничният алкохолизъм, оловното отравяне, тежката бременност, диабетът. В тези случаи епилепсията не е основното заболяване.\nПри доста болни епилепсията се проявява, без да има някакъв друг болестен процес — т. нар. генуинна епилепсия. В тези случаи голямо, несъмнено значение има наследствеността.\nНай-честата, характерна проява на епилепсията са пристъпните припадъци. Обикновено малко преди да настъпи припадъкът, болният изпитва различни бързопреходни смущения: изтръпване на пръстите, вижда искри пред очите си, има слаб шум в ушите, леко задушаване. Всичко това трае късо време, след което губи съзнание и пада долу, като че е пронизан, без да има време да се задържи за нещо. Цялото му тяло се изпъва и втвърдява, а главата се извива назад за няколко секунди. След това мускулите на цялото тяло започват да играят, да правят разни несвързани движения, да треперят и да се гърчат. Лицето посинява, болният може да прехапе езика си, появява се пяна в устата, изпуска се по малка нужда. След 1—2 минути движенията изчезват и болният остава в дълбоко безсъзнание. Постепенно дишането се възстановява и съзнанието се изяснява. Припадъците може да се случат и нощем, без болният да знае за това. На сутринта може само да забележи, че се е напикал в леглото, прехапал си е езика и има главоболие.\nОсвен този голям припадък се среща и т. нар. малък припадък. Той се проявява чрез внезапна, краткотрайна загуба на съзнанието. Така например страдащият, както се храни на трапезата, изпуска изведнъж лъжицата, лицето му побледнява и погледът се втренчва в някой предмет. Това трае само един миг, след което отново подема разговора и продължава да се храни, като че ли нищо не се е случило. В други случаи околните наблюдават у него неуместно сваляне на дрехите, търкане на брадата или лицето, заглеждане встрани, мляскане с уста, преглъщане. Всичко това се придружава от пребледняване и уплаха. Понякога това се изживява на крака, друг път поради притъмняване пред очите и замъгляване болният пада. Това трае около 1 минута. Случва се през ден-два, месец или повече.\nГърчовете могат да бъдат и местни, ограничени, като засягат отделни мускули на лицето, ръката, крака или едната половина на тялото.\nДа се отбягват причините, които предизвикват епилепсията. На всеки удар и падане на главата да се обръща сериозно внимание.\nПровежда се от лекар-специалист. Народната медицина прилага следното:\nГенуинната епилепсия се лекува по начина, даден за деца в том II. Всички приложения там, включително и отварките за юношите и възрастните, да се удвояват или утрояват според възрастта им.\nСимптоматичната епилепсия се лекува по следния начин:\nI. Сутрин, обед и вечер 20 минути преди ядене болният да взема по 1 супена лъжица сироп от алое арборесценс (трионче). От него се вземат десетина зелени листа с общо тегло 150 г, махат се бодлите им и се смилат на каша, прибавят се ранилист (корени) 50 г, широколистен живовляк (листа), мащерка (листа) и леонурус (листа) — по 2 супени лъжици от всяка, 1 изравнена супена лъжица просо, счукано на ситно, 300 г натурално червено вино и 300 г чист пчелен мед. Във водна баня се вари на тих огън 1 час и като изстине, се прецежда. Държи се на студено, за да не вкисне.\nII. Десет минути след сиропа да изпива 1 чашка от 75 г отварка от босилек и страшниче (листа и цвят) — по 100 г, бреза (листа), бял пелин (листа и цвят), върбинка (листа и цвят), жълт кантарион (листа и цвят), жълта комунига (листа и цвят), имел (листа и плод), лавандула, маточина, мента пиперита, френско грозде (листа), полски хвощ и хмел (шишарки) — по 50 г от всяка. От тази смес 2 пълни супени лъжици и 1 изравнена чаена лъжичка дилянка (корени) се запарват с 500 г вряща вода. На тих огън се вари 10 минути и като изстине, се прецежда. Пие се подсладена с мед и лимон по вкус.\nВегетарианска храна, млечно-растителна с повече плодове и зеленчуци (винаги измити, защото се пръскат с отровни химикали), слабо солена, или пък обикновена храна без свинско, говеждо, овнешко и консервирано месо и риба.\nДа се избягват също киселите и солените храни и чесънът. На обяд заедно с другата храна, винаги придружена от салата според сезона, болният може да изяжда и по 50—100 г младо месо — агнешко, телешко, птица или прясна риба. На вечеря безмесна храна: кисело мляко с 1—2 супени лъжици счукани орехови ядки, зеленчукови и тестени ястия и компот с малко препечен хляб. След ядене да взема по 1 чаена лъжичка бъзов мармалад, поръсен с прах от яйчени черупки на върха на ножа, и по 1 драже викомплекс (от аптеката). След това да изпива 1 чаена лъжичка прах от въглен (добит от здраво дърво от липа, изгорено до въглен и счукано на прах), разтворен в 100 г прясно мляко, плодов сок или вода.\nВместо вода, ако дадените отварки са недостатъчни, болният да пие чай от риган (цвят): 2 супени лъжици се запарват с 500 г вряща вода. Кисне захлупено 1 час.\nIII. Два часа след ядене да изпива 1 чашка от 75 г отварка от бенедиктински трън (корени) 150 г и корени от горска ангелика, троскот и млади шипки — по 100 г от всяка. От тази смес 4 супени лъжици в 1 л вода на тих огън се варят 30 минути. Веднага се прецежда. Пие се подсладена с мед или захар и лимон по вкус.\nIV. Вечер преди лягане при запек, даже еднодневен, се прави клизма с 500 г топла вода, последвана в понеделник и вторник от парен компрес на цялата глава с торбичка, ушита на тегели, по 3 см широки, напълнени с търпимо горещ полусварен ечемик, с продължителност около 10 минути. След това се прави меняваща баня на краката до под коленете (42°С за 30 секунди, 20°С за 3 секунди — 5 пъти), а след нея на главата се поставя цяла „шапка“ от тънко хасе, която да стига до раменете, напълнена с пресен селски хлебен квасец (забъркан преди 4 часа), засилен според възрастта с 6—12 супени лъжици диви кестени, настъргани с корите (при липса на кестени с толкова супени лъжици пресни корени от полски бъзунек, счукани на каша), и 10—25 сини сливи, смачкани без костилките и поръсени с малко брашно, за да се сгъсти добре лапата.\nВ сряда и четвъртък главата се налага с топла лапа от ориз (100—300 г), сварен заедно с 15—30 сини сливи, смачкани без костилките, в 300—900 г вода, да стане на пилаф, след това се прибавят 1—3 супени лъжици ленено брашно; разбърква се и се вари още 10 минути, след което се смачква на тесто.\nВ петък и събота се слага или една от дадените лапи по избор, или пък топла лапа от печен кромид лук, обелен, полуизстискан и засилен с 15—30 сини сливи (от тези за компот), смачкани без костилките, 1 супена лъжица сплит от чесън, нарязан, попарен и добре изстискан, и малко леко препечено царевично брашно за отнемане на излишната влага на лапата. Отгоре се слагат вестник и вълнена шапка. Едновременно се поставя и компрес на корема от 2—4 хасени парчета, натопени в топъл чай от лайка, а отгоре — сухо парче и вълнен пояс. Държат се цяла нощ или докато много досадят на болния.\n1. Освен казаното от голяма полза е преди заспиване болният да взема 1 супена лъжица разтвор от английска сол (на 100 г дестилирана вода 1 чаена лъжичка английска сол).\n2. Лапите от квасец, ориз и печен кромид лук може да се използват 2 вечери подред, като през деня се държат на студено и вечер се затоплят до казаната температура, а квасецът се засилва и с 1—2 супени лъжици нов квасец за нова ферментация.\nV. Сутрин. Още с отварянето на очите се прави самовнушение с формулата: „Всеки ден във всяко отношение се чувствам все по-добре и в най-скоро време напълно ще оздравея“ (подробности вж. в том I, „Психолечение“), последвано от фрикция с хладка вода на подмишниците, корема, половите органи и гръбнака. Тялото се изтрива до сухо и се облича. Следва масаж на сливиците с двата палеца — 15 пъти от под ушите към брадата и толкова пъти обратно, и лек масаж на пъпа с показалеца и средния пръст в посока на часовниковата стрелка (с радиус 10 см) в продължение на 1 минута. Добре е същият масаж да се прави и вечер преди лягане. След това да се направят и 10 дълбоки вдишвания през носа с бавно издишване през устата (вж. том I, „Домашна гимнастика“). През деня при болки в главата се поставя „шапка“ със сурови картофи, настъргани и в един съд полети с малко оцет, киснат 20 минути и се изстискват добре. Отгоре се слага вълнена шапка и се държи, докато мине болката.\nVI. Лятно време преди обяд от 10 ч до 12 ч цялото тяло се полива с хладка слънчева вода (без да се прави каквато и да е слънчева баня, която в случая е вредна) или пък се прави цяла хладка баня (30°С за 10—15 минути) със слънчева вода, в която са киснали 1 шепа орехови листа с 1 стиска сол. Банята се прави винаги в присъствието на второ лице. Следобед от 17 ч до 18 ч от голяма полза е газенето в корито, пълно с хладка вода, последвано от изтриване на краката до сухо и обуване на сухи чорапи.\n1. Първата помощ при припадъка е следната: болният се поставя на земята и се слага нещо меко под главата му. След това се разкопчават дрехите му и се наплисква със студена вода. Между зъбите му се слага 1 нагъната кърпа, за да се предотврати прехапването на езика, а пред носа му — кърпа, натопена в одеколон или амоняк. В устата не трябва да се налива вода и да се разтриват задушните кости. Двете китки на ръцете се разтриват, докато болният дойде в съзнание. След това се оставя да спи.\n2. Предотвратяването на припадък може да се постигне по два начина.\nПърви начин — ако родителите или близките на болния разберат за настъпването на припадъка, веднага да сложат в устата му една сурова вътрешна люспа от кромид лук или пък едно парченце от същия лук, отговарящо на възрастта на болния.\nВтори начин — в случаите, когато болният усети, че идва припадък, и успее да легне и да лежи в пълно спокойствие, да глътне 1—2 глътки подсладена вода, която трябва винаги да носи в себе си в малки шишенца, или пък бързо да седне и да започне да прави кръстосаното дишане с формулата: „Няма да ми стане лошо“. Повтаря се бързо и непрекъснато. След като болният дойде на себе си от припадъка, да му се даде да глътне 1—2 глътки отварка от цикория (цялата билка с корена): 2 супени лъжици в 500 г вода се варят 30 минути. Като изстине, се прецежда.\n3. Ако болният се напикава, всяка вечер да му се прави разтривка на гръбнака с памуче, натопено в камфоров спирт, 2—3 пъти, последвана от налагане с торбичка, напълнена с пресен селски хлебен квас, засилен с 1/2 чаена лъжичка нишадър на прах (от аптеката) и с 3—6 супени лъжици диви кестени, настъргани с корите, или с пресни корени от полски бъзак, счукани на ситно.\n4. Ако през деня болният има силни болки в главата, да му се слага цяла „шапка“ със сурови картофи, настъргани, полети с прясно мляко или оцет, киснали 20—30 минути и след това добре изстискани. Държи се, докато мине болката.\n5. Болният да не играе футбол и други подобни игри, които изразходват много енергия, а също и игри, които го нервират.\n6. По време на пубертета болестта обикновено се засилва. Добре е през този период да се слага и на щитовидната жлеза (гушата) торбичка с пресен селски хлебен квасец, която да се държи до сутринта.\n7. За да бъде лечението по-успешно, налага се момичетата и жените да се подстрижат по-късо, а момчетата и мъжете да се острижат ниско.\n8. През време на лечението болният да води природосъобразен живот без умствена и физическа преумора, рано да ляга (21—22 ч) и рано да става (6—8 ч). Безсънието и преумората влошават положението. Ежедневно да излиза на разходка независимо от времето поне за 2 часа, а в празнични дни и за цял ден в полето или планината заедно с близки или приятели, защото усамотяването е вредно (вж. том I, „Природосъобразен живот“).\n9. Болният на слънце, дъжд, вятър и студ без шапка да не ходи.\n10. Добре е, ако е ученик, в началото на лечението поне за 1 месец да не ходи на училище.\n11. Ако черепът на болния е отварян оперативно, да не се прилага това лечение.\nПри лечението да се имат предвид както общите упътвания за нервните болести, така и следните общи правила, необходими за по-бързо оздравяване на епилептика:\n1. Лечението да се извършва с постоянство и оптимизъм, като се спазва забраната за умствена и физическа преумора и абсолютната забрана за употреба на алкохол, тютюн и месна храна.\n2. Всичко онова, което от опит болният знае, че предизвиква припадъци и влошава състоянието му, трябва да се избягва. Това става най-добре чрез водене на природосъобразен живот (вж. том I) и избягване на душевните сътресения.\n3. Внезапно явяващите се припадъци носят за болния риска да попадне в огън, във вода, в урви. От това се налага винаги да се придружава от второ лице и да избягва близостта с опасни места.\n4. Болните трябва често да се къпят, и то винаги в присъствие на второ лице. Вечер да измиват краката си с хладка вода (30°С), това облекчава.\n5. Добре действа целесъобразното редуване на спокойствие, занятие и развлечение — продължително прекарване сред природата, лека градинска работа, възможно ободряване чрез подходящи разговори и събеседници. Често болни от епилепсия могат значително да се подобрят, като променят начина си на живот (например неподвижният начин на живот да се промени с работата на градинар, земеделец и пр.).\n6. Болният да не допуска да има запек, защото от него се влошава болестта.\n7. Половите възбуди действат вредно и затова трябва старателно да се избягват.\n8. Болният винаги да се стреми да пази силите си: да почива сутрин преди и след нахранване, да почива или да спи след пладне, да отбягва уморителните развлечения и неумерените амбиции, които нарушават нервното му спокойствие.\n9. Понякога и промяната на климата от по-студен на по-топъл действа много благоприятно и силно разрежда припадъците.\n10. До пълното си излекуване епилептиците не трябва да се женят.\nТази болест се среща най-често при децата от 6 до 15 години, и то повече при момичетата.\nВероятно се дължи на мозъчно възпаление на ревматична основа или пък от вирусен причинител.\nВ повечето случаи появяването на болестта се предшества от такива предвестници, като отсъствие на апетит, запек, неспокоен сън, продължителни болки в крайниците, виене на свят, раздразнителност, нервност, апатия към всичко и пр. Болестта е характерна с особените гримаси и неволни, неправилни, странни движения на очите, главата, краката и ръцете. Детето става несръчно — изпуска предметите от ръцете си, пише разкривено. Движенията се засилват при вълнение. Понякога не може да ходи, лесно се изморява, отслабва. У някои болни вниманието значително отслабва.\nЗаболяването продължава няколко месеца и обикновено завършва с оздравяване. По-рядко може да протече тежко и да завърши със смърт.\nПровежда се от лекар. Народното лечение е следното:\nI. Сутрин, обед и вечер 20 минути преди ядене болният да взема по 1 супена лъжица от следната смес: 500 г чист пчелен мед, 20 зелени листа от индрише заедно с дръжките и 20 ядки от бадеми, счукани в дървен хаван на кашица и забъркани с 3 месести лимона, разрязани, изстискани и смлени без семките, и по 10 капки обикновена валерианова тинктура и тинктура от глогов цвят (от аптеката).\nII. Десет минути след вземане на тази смес да изпива отварка от босилек и върбинка — по 80 г, маточина и портокалови кори — по 60 г, бял глог (плод), дилянка (корени), лавандула, цвят от липа , риган и хмел (шишарки) — по 40 г. От тази смес 2 супени лъжици се запарват с 400 г вряща вода. Кисне захлупена цяла нощ, а на сутринта се прецежда.\nСъщата, както при неврастения. Освен това, ако болният има слабо сърце, да взема и по 1 супена лъжица от следната смес: 300 г лимони, разрязани на две, изстискани и смлени на машинка за месо с корите, но без семките, и разбъркани с 500 г пудра захар.\nАко не е склонен към затлъстяване, да изпива по 2—3 чаени лъжички пресен селски хлебен квас (забъркан преди 4 часа), засилен с 1 чаена лъжичка брашно от шипка , малко вода или плодов сок и мед или захар, да стане гъсто и сладко като боза.\nВместо вода, ако дадените отварки са недостатъчни, болният да пие чай от лайка — 2 супени лъжици лайка се запарват с 500 г вряща вода. Кисне захлупено 30 минути и като изстине, се прецежда.\nIII. Два часа след ядене да взема 1 бучка захар с 20 капки от следната аптекарска смес: обикновена валерианова тинктура 20 г, тинктура от глогов цвят 20 г, вода от горчиви бадеми 15 г, камфор на прах 1 г и олио мента (ментови капки) 20 капки.\nIV. Десет минути след капките да изпива 1 чашка от 75 г отварка от бъз — свирчовина (цвят), копър (листа), лавандула, дяволска уста, маточина, пача трева, страшниче и синя тинтява — по 50 г от всяка. От тази смес 2 супени лъжици с 1 чаена лъжичка анасон (семе) се запарват с 600 г вряща вода. Вари се още 10 минути и като изстине, се прецежда.\nV. Вечер преди лягане 1—2 вечери подред се прави топла клизма с 1 л чай от лайка — 3 супени лъжици цвят от лайка се запарват с 1 л вряща вода. Кисне захлупено 20 минути и се прецежда (след това винаги при запек се прави клизма с 1/2 л от същия чай). Следва парен компрес на малкия мозък (на тила) с торбичка, напълнена с търпимо горещ полусварен ечемик (варен само 10 минути, за да може да се използва 2—3 вечери подред), с продължителност около 20 минути, последван от меняваща баня на краката до под коленете (42°С за 30 секунди, 22°С за 3 секунди — 5 пъти), разтривка на гръбнака 1—2 пъти от долу на горе във вид на малки кръгчета с памуче, натопено в камфоров спирт, и налагане на гръбнака с торбичка от тънко хасе, широка 10 см, напълнена с хладък пресен селски хлебен квас (забъркан преди 4 часа), засилен с 8 супени лъжици диви кестени, настъргани с корите, и 4 супени лъжици листа от магданоз, попарени, изстискани и на ситно нарязани. Коремът се налага с компрес от 4 парчета, натопени в топла отварка от трина — 3 супени лъжици трина се запарват с 600 г вряща вода. На тих огън се вари още 10 минути и като изстине, се прецежда. В областта на черния дроб (в дясното подребрие на корема) се поставя торбичка, напълнена с пресен селски хлебен квас, засилен с 3 супени лъжици диви кестени, настъргани с корите (при липса на кестени с толкова супени лъжици пресни корени от полски бъзак, на ситно нарязани и счукани в дървен хаван на кашица). На главата се слага цяла „шапка“, напълнена със същия квас, засилен с 12 супени лъжици диви кестени, настъргани с корите (при липса на кестени с толкова супени лъжици пресни корени от полски бъзак, на ситно нарязани и счукани в дървен хаван на кашица). Държи се цяла нощ или докато досади на болния.\nVI. Сутрин. Още с отварянето на очите се прави самовнушение с формулата: „Всеки ден във всяко отношение се чувствам все по-добре и в най-скоро време ще оздравея“. Казва се бързо, шепнешком и волево 20 пъти (том I, „Психолечение“), последвано от фрикция на подмишниците, корема и половите органи с хладка вода. След обличането се правят 10—20 дълбоки вдишвания през носа с бавно издишване (вж. том I, „Домашна гимнастика“) и толкова кръстосани дишания за отстраняване на умствената умора (вж. том I). Същите упражнения се повтарят преди обяд и вечеря.\nНеделя. Почивка от всичко — най-добре излет в планината.\n1. Лятно време е добре болният да отиде в планината за 1—2 месеца сред природата и там сутрин в топло време да ходи с боси крака по росата 2—5 минути, а след това да изтрива краката си до сухо.\n2. Винаги да носи дрехи с отворен врат.\n3. При вятър, студ и дъжд без шапка да не ходи — влошава се болестта.\n4. Да се избягват извънмерните умствени напрягания и всякакъв вид душевни вълнения. Понеже движенията прекратяват във време на сън, болният да се оставя да спи повече дълбок сън, като се следи краката му да са винаги топли и никога да не страда от запек.\nПри лечението болният да се ръководи и от общите упътвания за нервните болести.\nТе се появяват веднага или скоро след раждането в резултат на различни причини и заболявания.\nУвреждане на мозъка по време на раждането, прекарано мозъчно възпаление в ранно детство, прекарана тежка жълтеница след раждането и др.\nНай-често се засягат ръцете и лицето и много рядко краката. Те извършват неволни вълнообразни, червеобразни бавни движения, особено на пръстите, които се усилват по време на волеви движения. Когато е засегнато лицето, то се обхваща от своеобразни гримаси на насилствен плач, смях и др.\nОбикновено е сериозно — зависи от причината.\nОбщо и по начина, изложен за основната болест, която го предизвиква. Ако не е известна, тогава лечението е както при треперене на различни части на тялото. В този случай масажът е много полезен.\nТази болест е хронична и неин признак е постепенната атрофия на мускулите. Среща се предимно в детската и юношеската възраст.\nТе не са още достатъчно изяснени. Значение имат наследственото предразположение, увреждането от някои вещества, инфекциозните заболявания и др.\nЗаболяването настъпва бавно и постепенно. Отначало болният усеща само умора при ходене, затруднение при тичане и изкачване на стълби. В зависимост от засегнатите мускули са затруднени или невъзможни различен вид движения. Могат да бъдат засегнати раменните мускули, мускулите на мишниците, бедрата и подбедриците, дори и на лицето. Променят се изразът на лицето на болния, позата му при стоене, походката. Постепенно с течение на годините болните стават инвалиди и се приковават към леглото.\nМного сериозно — болестта постепенно напредва и се лекува трудно и продължително.\nДа се отбягват причините, които предизвикват болестта. Сериозно да се гледа на всяко по-лошо падане на гърба, като веднага се налага с лапа от кромид лук и сол.\nНеобходимо е продължително лечение от лекар-невролог. Народното е следното:\nI. Сутрин, обед и вечер 20 минути преди ядене болният да взема по 1 супена лъжица от следната смес: 500 г гликоза, 20 зелени листа от индрише и 20 ядки от сладки бадеми, счукани в дървен хаван на кашица, с прибавка на 4 месести лимона, смлени на машинка за месо с корите, но без семките, и по 10 г обикновена валерианова тинктура и тинктура от глогов цвят (от аптеката).\nII. Десет минути след сместа да изпива 1 чашка от 75 г отварка от 5 ореха, счукани с ядките и черупките заедно, с прибавка по 3 супени лъжици корени от обикновена коприва, овес (зърна) и оризови люспи — в 2 л вода на тих огън се варят 15 минути. След това се прибавят 4 супени лъжици от следната смес: исландски лишей, жълт нарцис (листа и цвят), спирея, синя тинтява и смил (листа и цвят) — по 50 г от всяка. Вари се още 15 минути и като изстине, се прецежда през кърпа.\nСъщата, както при затвърдяване на предните и страничните снопчета на гръбначния мозък.\nВместо вода, ако дадените отварки са недостатъчни, добре е болният да пие запарка от шипки (плод) — 30 зърна, счукани в дървен хаван на ситно, се изсипват върху 600 г вряща вода. Като клокне 3 пъти, се снема от огъня и се прецежда през кърпа.\nIII. Два часа след ядене да взема 1 пълна чаена лъжичка смес от 500 г чист пчелен мед и 20 г рафинирана сяра, като преди всяко вземане сместа се разбърква добре, защото сярата се утаява на дъното.\nIV. Десет минути след тази смес да изпива 1 чашка от 75 г отварка от исландски лишей, полски хвощ и бударица — по 50 г, обикновена коприва (листа и цвят), пача трева и росопас — по 100 г. От общата смес 2 пълни супени лъжици с 1 чаена лъжичка червена хвойна (зърна) се запарват с 500 г вряща вода. Захлупена се вари 10 минути и като изстине, се прецежда.\nV. Вечер преди лягане при запек, даже еднодневен, се прави клизма с 1 л топла вода. След това в понеделник, вторник, сряда, четвъртък и петък се прави разтривка на гръбнака 2—3 пъти от долу на горе във вид на малки кръгчета с памуче, натопено в следната настойка: 1 буркан от 2 кг се пълни до половината с цвят от диви кестени или пък със самите кестени, настъргани с корите, с прибавка на 3 супени лъжици листа от зелен столетник (агава американа), на ситно настъргани без бодлите, и по 2 супени лъжици овчарска торбичка и цариче (листа и цвят). Всичко това се залива догоре със спирт за горене и така стои на слънце 7 дни, след това се прибавя по 1 пълна чаена лъжичка камфор на прах, нафталин, нишадър, салицил и рафинирана сяра (от аптеката) и в продължение на 2 дни 3—5 пъти дневно се обръща надолу и нагоре, за да проникнат праховете навсякъде. На деветия ден се прибавят 3 супени лъжици терпентин (от аптеката) и още веднъж хубаво се разклаща, за да стане истинска смес. След разтривката гръбначният стълб се налага с торбичка от тънко хасе, широка 12 см (ушита във вид на буквата Т, но обърната наопаки с крачето нагоре, като краищата на долната част на буквата покриват изцяло тазобедрените стави), напълнена с пресен топъл (36°С) селски хлебен квасец (гъсто забъркан преди 4 часа), засилен със смес от 10 супени лъжици диви кестени, на ситно настъргани, а при липса на кестени с толкова супени лъжици млади и пресни корени от полски бъзунек, счукани на каша, с прибавка и на 8 супени лъжици листа от магданоз, попарени, изстискани и на ситно нарязани, и 1 изравнена чаена лъжичка нишадър на прах. Едновременно се прави компрес на корема отпред от 4 хасени парчета, натопени в топъл чай от бял равнец (3 супени лъжици листа и цвят се запарват в 600 г вряща вода и се варят 5 минути). Отгоре се слагат вестник и вълнен пояс. На главата се поставя „шапка“, ушита от тънко хасе така, че да покрива изцяло главата от веждите до раменете включително, напълнена с пресен селски хлебен квасец, засилен с 12 супени лъжици диви кестени, настъргани с корите, или пък с толкова супени лъжици млади и пресни корени от полски бъзунек, счукани на каша. Отгоре се слагат вестник и вълнена шапка. Държи се до сутринта.\nВ сряда и събота гръбнакът се налага с приятно топла лапа от печен кромид лук, обелен, нарязан, полуизстискан, засилен с 25 сини сливи, смачкани без костилките, и малко леко препечено царевично брашно (за отнемане на излишната влага на лапата), или пък с топла лапа от 12 супени лъжици смлян синап, 12 супени лъжици готварска сол, 6 супени лъжици леко препечено царевично брашно и топъл оцет, колкото поеме, за да стане лапа, гъста като тесто. Едновременно се слагат и коремният компрес, и „шапката“, както по-горе. Във всички случаи коленете се налагат с кърпички, намазани с мед и поръсени със смлян синап на върха на ножа, или пък се обвиват със сурови листа от прясно зеле и след това с вълнен бинт. Държат се цяла нощ или докато много досадят на болния.\nVI. Сутрин. Още с отварянето на очите се прави самовнушение (вж. том I), последвано от сух четков масаж на цялото тяло за 5 минути и от разтривка на гръбнака, таза, ръцете и краката с дадената вече настойка. През целия ден на гръбнака се носи мушама от хаваджива, широка 12 см и дълга според неговата дължина, с тропосано отгоре парче тънък найлон, добре набоцкан с дебела игла, за да диша кожата свободно. Вместо разтривка може да се направи топла баня (36°С за 10 минути) с отварка от полски бъзунек (корени, стебла и листа) и борови клони — по 500 г, и 100 г орехови листа — вари се 30 минути и накрая се засилва с 1 шепа сол. След банята се прави сухо увиване за по-добро изпотяване, като болният лежи завит като бебе с хавлия и 1—2 одеяла в продължение на 1—2 часа, докато се препоти, което се познава по изсъхналото чело. Такива бани може да се направят от 20 до 40, не повече.\nНеделя. Почивка от всички приложения. При менструация също почивка и без всякакви топли бани.\nVII. През лятото от 10 ч до 12 ч може да се правят и слънчеви бани, но със зелени листа или пък като се покрие тялото със зелен тензух с продължителност, докато е приятно. Главата се запазва от слънцето с чадър, за да не слънчаса. След банята тялото се полива със слънчева вода и се изтрива.\n1. Всички лапи може да се използват две вечери подред, като през деня се държат на студено, а вечер се затоплят до казаната температура, като квасецът се засилва и с 2—3 супени лъжици нов квасец за ново втасване.\n2. Отварката за баните може да се използва 6 вечери подред, като през деня се покрива, за да се запази от запрашване, а вечер се затопля до казаната температура.\n3. Добре е веднъж в седмицата (най-добре сутрин) вместо другите приложения болният да налага гръбнака си с хладка лапа от настърган хрян, брашно, сол и оцет (вж. том I), а крайниците си с лапа от кромид лук с газ. Държат се от 1 до 3 часа. Веднага след това се налагат с прясна несолена извара, която се държи 2 часа.\nДобре е болният да спазва и следното:\n1. Да се научи да ходи с по-големи крачки.\n2. През свободното си време (най-добре сутрин преди закуска) да прави и следните лечебни гимнастически упражнения:\nа) Лягане по корем, от което положение да изпъва назад ръцете и краката си, колкото може.\nб) Изхвърляне на ръцете нагоре от право или седнало положение.\nв) Вдигане на краката подред на едно стъпало, качвайки се по стълба.\nг) Люлеене на халки с изопнати или свити ръце.\nд) Изкачване и слизане по шведска стълба и други по желание, но всички до лека умора и под контрол на лекар.\n3. Ако болният е жена, да не бърза да забременява, преди да са изминали три години от оздравяването.\nМиастенията е болестна мускулна слабост с голяма уморяемост, без да има парализа.\nБолезнено повишена уморяемост на мускулите до пълна мускулна слабост, която временно изчезва след неколкоминутна почивка и при движение отново се появява. Засягат се лицевите мускули, дъвкателните, гълтателните, мускулите на ръцете и др.\nПровежда се от лекар. Народната медицина препоръчва общо лечение и по начина, даден за миозит. Ако вечер преди лягане не може да се приложи лечението с топли бани или пък с мокри ризи, тогава те да се заменят със следните приложения: понеделник, сряда и петък се прави парен компрес на целия гръбнак с торбичка, напълнена с търпимо горещ полусварен ечемик (варен само 10 минути, за да може да се използва 2—3 пъти подред), или пък с торбичка, напълнена с търпимо горещ солен пясък (на 5 кг чист речен пясък, пресят през сито, се слага 1/2 кг ситна морска сол), с дебелина на пясъка около 3 см, като пясъкът се затопля върху капака на голяма тенджера с вряща вода, с продължителност около 20 минути. Следва фрикция на гръбнака с хладка вода и налагане с торбичка, напълнена с хладък пресен селски хлебен квас (забъркан преди 4 часа), засилен с 9 до 12 супени лъжици диви кестени, настъргани с корите (при липса на кестени с толкова супени лъжици пресни корени от полски бъзак, нарязани ситно и счукани в дървен хаван на кашица), и 20—30 сини сливи (от тези за компот), киснали в малко вода, за да набъбнат, и смачкани без костилките. Преди употребата се прибавят и 6 супени лъжици листа от магданоз, попарени, изстискани и ситно нарязани. На главата се слага цяла „шапка“, която да покрива и слепите очи, напълнена с пресен селски хлебен квас, засилен с 9—10 супени лъжици диви кестени, настъргани с корите (при липса на кестени с толкова супени лъжици пресни корени от полски бъзак), а на тимусната жлеза (под гръдната кост) — торбичка от тънко хасе, напълнена с хладък селски хлебен квас, засилен с 2—3 супени лъжици диви кестени, настъргани с корите, или с пресни корени от полски бъзак и 1—2 супени лъжици листа от магданоз, попарени, изстискани и на ситно нарязани. Едновременно се поставя компрес на корема (отпред) от 4 ката, натопени в топла отварка от орехови листа и трина — по 2 супени лъжици от двете в 600 г вода се варят 10 минути. Като изстине, се прецежда. Държат се цяла нощ или докато много досадят на болния.\nАко болният има студени крака, на стъпалата му да се поставят торбички от тензух, напълнени с топла лапа от 4 супени лъжици прясно смлян синап, 4 супени лъжици готварска сол и топъл оцет, колкото поеме, за да стане гъста каша. Отгоре се слагат вестник и вълнени чорапи. Държат се до сутринта.\nВторник, четвъртък и събота се прави разтривка на гръбнака от долу на горе във вид на малки кръгчета с памуче, натопено в камфоров спирт, 1—2 минути, последвана (при студени крака) от меняваща баня на краката (42°С за 30 секунди, 20°С за 3 секунди — 5 пъти), налагане на гръбнака, главата и тимусната жлеза с торбички, напълнени с квасец, и компрес на корема отпред, както по-горе. Държат се цяла нощ или докато досадят на болния.\n1. Ако болният мъчно гълта, на хранопровода си през целия ден да носи мушама от хаваджива, широка 10 см и дълга според индивидуалната дължина, а вечер да слага на същото място торбичка с пресен селски хлебен квас, засилен с 9—10 сини сливи (от тези за компот), смачкани без костилките.\n2. Зимно време при липса на условия това лечение може да се замени със залепване на т. нар. зимна мушама на гръбнака, която се държи най-много две седмици и се сваля. Ако по гърба има пъпки, той се изтрива с камфоров спирт. Лечението продължава с една от дадените по-горе лапи, последвана от зимна мушама и т. н. (рецептата на мушамата вж. в том I, „Домашна аптека“).\n1. Преди започване на лечението болният да опише състоянието си, главно подвижността, и ако получи подобрение, да продължи лечението.\n2. Ако болният не се лекува със зимна мушама, добре е през целия ден на гръбнака си да носи мушама от хаваджива или т. нар. дневна мушама (вж. том I).\n3. При задух вместо вода болният да пие отварка от босилек, лешникови и тополови листа — по 1 супена лъжица от трите в 500 г вода се вари 10 минути. Като изстине, се прецежда.\nМножествената склероза е сравнително често хронично заболяване на нервната система, което засяга възрастта между 20 и 40 години и води до тежки увреждания, като приковава болния към леглото.\nТе не са напълно изяснени. Предполага се, че причината има инфекциозен, вирусен характер.\nВ началото болните усещат временни пристъпи на слабост в единия или в двата крака. По-късно се явява парализа, която може за известно време да премине почти напълно. При следващите пристъпи тя остава постоянна. Променя се походката на болния (става отсечена), смутено е равновесието, има треперене, световъртеж. Разстройва се и зрението, явява се двойно виждане. Понякога настъпват и психични смущения. Заболяването най-често протича на пристъпи с периоди на значително подобряване и ново влошаване и има хронично развитие.\nМного сериозно. Болестта е трудно излечима и е необходимо голямо търпение и постоянство от страна на лекуващия се, и то не за месеци, а години.\nДа се отбягват причините, които я предизвикват, като се води природосъобразен живот (вж. том I). Необходима е компетентна лекарска помощ.\nНародното лечение е общо за засилване на организма. Добре е да се приложи лечението, дадено за прогресивна атрофия на мускулите, със следните добавки:\n1. Ако има паралитични прояви от страна на краката, всяка вечер те да се налагат с торбички от тънко хасе, напълнени с топла лапа от кромид лук, сварен с газ — 300 г кромид лук, ситно нарязан, се вари в 200 г газ и като се свари, както за ядене, хубаво се изстисква, за да не стават мехури, след което се поръсва с 1 супена лъжица пудра захар за всяко място, а газта се запазва, за да се използва и друг път. Държи се цяла нощ или докато досади на болния.\n2. За по-бързо оздравяване добре е всяка сутрин от 10 ч до 12 ч или пък следобед от 16 ч до 17 ч болният да постои прав или седнал върху бакърена плочка, калайдисана от двете страни, с размери 45 на 45 см, върху която се слагат две парчета от хавлия или чист вълнен плат, натопени в газ и добре изстискани. Върху плочката стои 50—60 минути с боси стъпала, а върху друга такава плочка поставя дланите си. Първия ден болният стои 30 минути и всеки ден увеличава времето с 5 минути, докато стигне до 60 минути. След това стъпалата добре се изтриват до сухо, леко се намазват с малко олио и се обуват чорапи. При студено време добре е под плочката, върху която са сложени краката, да се постави топла тухла. Прави се в продължение на 30 дни, подир това 15 дни се почива и т. н.\n3. През студените месеци болният може да замени налаганията на гръбнака със залепване върху него и тазобедрените стави на две т. нар. зимни мушами (рецептата е дадена в том I, „Домашна аптека“). Носят се 14 дни и се свалят. Ако има пъпки по гръбнака, в продължение на 2—3 вечери върху него се слагат торбички с прясна топла несолена извара, а след като изчезнат, се слагат казаните лапи в продължение на 1—2 седмици и се залепват мушамите и т. н. Ако кожата на болния не понася тези мушами, да се лекува само с лапите.\n4. Болният може да се спре на една или две от изброените лапи по желание.\n5. Масажи и гимнастика може да се правят, след като болният се почувства по-добре.\nЗаболяване на прешлените, тумори, множествена склероза и др.\nОбикновено те се засенчват от проявите на основната болест, но нерядко се наблюдава и обратното явление — симптомите на парализата засенчват признаците на основното страдание. В повечето случаи може ясно да се установят предвестниците на заболяването — болки, и то точно на определено място на гръбначния стълб, а също и вдървяване на тила и гърба. Болките се усилват с развитието на болестта. Наред с това се наблюдава намаляване или липса на чувствителност, чувство на пълзене на мравки и т. н. Началото на болестта се проявява още с чувство на слабост и вдървяване на единия, а след това и на двата крака. В зависимост от мястото на засягането на гръбначния стълб настъпват различни парализи — само на долните крайници или на горните и долните. Нерядко се нарушава и дейността на пикочния мехур и правото черво, което в началото на болестта се проявява със задръжка на урината, а впоследствие с непроизволно изпускане. При засягане на диафрагмата и дихателните мускули дишането е тежко смутено.\nСериозно. Изходът на болестта зависи изключително от характера на основното страдание.\nПровежда се от лекар-специалист. Народната медицина препоръчва общо лечение по начина, изложен за основната болест, която го предизвиква. Ако не е известна, тогава да се приложи лечението, дадено за прогресивна атрофия на мускулите.\nТова е хронично заболяване на гръбначния мозък — късна проява на заболяване от сифилис (5—15 години след първичното заболяване).\nЗаболяване от сифилис, което може да бъде улеснено от простуда, преумора, алкохолизъм, нараняване и др.\nОбикновено болестта преминава през няколко периода. В първия (начален) период болните се оплакват от внезапно появяващи се стрелкащи, режещи болки, които опасват гръдния кош и се разпространяват по крайниците. Разни болки може да се появят под лъжичката или като жлъчни и чревни колики. Постепенно настъпват смущения в усещането, особено на болка, изтръпване и мравучкане по крайниците. Във втория период на болестта се появява разстройство в движенията, което във всички случаи засяга долните крайници. Развива се характерна, нестабилна походка. Болният ходи с разкрачени крака, като ги изхвърля напред и встрани, вдига ги високо и силно ги удря в пода. При ходене изпитва чувство, като че ли ходи по килим или гума. Когато затвори очите си, тялото му е нестабилно и ако не се подкрепи, ще падне. Важно място между признаците заема и разстройството на мускулното чувство. Щом болният затвори очи, губи представа за своите части. Ставите му отичат и се подуват, обикновено коленните, нарушена е дейността на пикочния мехур, на правото черво и половите органи, разстроено е зрението. Вторият период продължава понякога много години, преди да настъпи третият, през който болният се намира в най-жалко състояние. Той е силно изтощен, закован за леглото поради тежко смущение в равновесието. Почти винаги страда от тежки разстройства на пикочния мехур и бъбреците, разранявания и т. н.\nМного сериозно. Болестта е тежка и упорита и рядко се поддава на пълно излекуване.\nСъстои се във водене на природосъобразен живот и избягване на случайни познанства.\nНеобходимо е своевременно и квалифицирано лечение, насочено срещу сифилиса и отделните прояви.\nМозъчно сътресение, удар и нараняване на главата, умствена преумора, прекарано мозъчно възпаление, мозъчна атеросклероза и др.\nОтслабване на вниманието, разсеяност, безразличие, намалена памет.\nОбикновено е благоприятно — зависи от естеството на заболяването.\nНасочено е срещу основната болест, която го предизвиква. Народното лечение е както при кръвонатрупване в мозъка, със следните добавки:\n1. Голямо значение за засилване на паметта има редовното и правилно дишане — сутрин, обед и вечер преди ядене по 10—20 дълбоки вдишвания през носа с бавно издишване през устата (вж. том I, „Домашна гимнастика“).\n2. Редовно да се прави домашна гимнастика (вж. том I).\nБолният да пие чай от орехови черупки (вж. том II, „Остро възпаление на бронхите — бронхит у децата“) или чай от исландски лишей. Първият чай се пие сутрин, обед и вечер преди ядене по една винена чашка, а вторият — 2 часа след ядене.\nЛека природосъобразна, млечно-растителна храна с аперитив (преди обяд и вечеря) салата от настъргани корени от магданоз, хрян и кромид лук по равни части, с повечко чист маслинен зехтин и лимонов сок. И на всеки обяд и вечеря да се изяждат ядките на 3—5 ореха.\nВъзпалението на обвивките на гръбначния мозък е рядко самостоятелно. Повечето пъти то придружава възпалението на обвивките на главния мозък, а и на самото мозъчно вещество.\nЗаболяването се проявява с белезите на основното страдание и на преобладаващото увреждане и зависи от неговата локализация. Явяват се и смущения в усещанията, изтръпване на крайниците, парализи.\nЗаболяването е сериозно и е необходима квалифицирана лекарска помощ. Народната медицина прилага общо лечение, както при мозъчното възпаление, със следните добавки: едновременно с налаганията на гръбнака да се слага на главата на болния цяла „шапка“, напълнена или с лапа от кромид лук и сол, или със селски хлебен квас, или с прясна несолена извара, или пък с лапа от синап, сол и оцет.\nОсвен това болният да пази абсолютно спокойствие, да не прави никакви движения, да лежи на равно и твърдо легло, и то настрани или по корем, а не на гърба си, и да избягва всякакво душевно вълнение. При силни болки се изисква да се отвлече кръв от гръбнака с няколко вендузи или още по-добре е да се облече мокра риза. За парализата по-късно се правят масажи, последвани от коремни компреси и поливане на тила и гръбнака с 1 кана вода (20°С). Добре е да се направи казаното за прогресивна атрофия на мускулите.\nЛека природосъобразна, безмесна храна, предимно плодова (вж. том I, „Диетолечение“).\nТази болест се среща повече у мъжете, отколкото у жените, и то между 30—50-годишна възраст.\nЗаболяването най-често се дължи на прекаран сифилис, но се благоприятства от простуда, преумора, алкохолизъм. Може да се дължи и на преживяна травма.\nБолният усеща от време на време пронизваща, стрелкаща като мълния болка, която захваща от една точка на гръбнака и отива към краката, бързо минава и пак се повтаря. Той инстинктивно притиска онази част на тялото, през която минава болката. Освен това има и друга болка, която като пояс опасва гърдите му — болният усеща тук-там по тялото си невралгични болки. Често има пристъпи на силни болки във вътрешните органи — стомашни и чревни кризи, жлъчни колики, напъни за уриниране. Постепенно се явяват смущения в походката — тя е нестабилна, особено при затворени очи или нощем. Болните се оплакват от отслабване на зрението, което по-късно може да стигне до пълна слепота. Засягат се костите и ставите, космите, ноктите и зъбите. Образуват се рани. Болните отслабват и се изтощават.\nМного сериозно — болестта се лекува бавно и трудно и е съпроводена от тежки последици.\nНасочено е срещу самия сифилис, а и срещу отделните прояви на болестта и се провежда от лекар.\nСилен удар в главата, мозъчно сътресение и др.\nБолният не може да си спомни различно дълги периоди от времето преди заболяването или пък много бързо забравя някои скорошни неща и събития.\nНасочено е към самото заболяване.\nПие се отварка от очанка, самобайка, страшниче, комунига, къпина, дилянка, маточина и хмел. Смесват се заедно (по равни части) и от цялата смес се вземат 3 супени лъжици за 1 л вода. Вари се 10—15 минути. Пие се 3 пъти на ден по една малка винена чашка, и то преди ядене.\nВнушение. Проведено от опитно лице, често дава много добри резултати.\nКакто в другите органи, така и в мозъка може да се образува гнойник.\nОбикновено възниква при пренасяне на инфекция в мозъка чрез кръвта от някое гнойно огнище в организма. Най-често това става от съседните органи — уши, синуси и др.\nНа всяко заболяване на ушите да се обръща сериозно внимание и правилно и навреме да се лекува.\nЗаболяването с много сериозно и трябва да се лекува от лекар-специалист.\nПри мозъчното размекване е нарушен нормалният строеж на мозъка.\nРазмекване на мозъка възниква обикновено след тромбоза или емболия на кръвоносен съд на мозъка. То може да настъпи и след спазъм на мозъчните съдове. Тромбозата най-често се явява при мозъчна атеросклероза, а и при възпаление на мозъчните артерии. Емболията е най-честа при порок на сърцето.\nЗаболяването се проявява с признаците на мозъчната тромбоза или емболия.\nНеобходимо е да се вземат предпазни мерки срещу развитието на мозъчната склероза, на сърдечния порок и други предразполагащи заболявания.\nПровежда се специализирано лечение от лекар.\nЧерепномозъчните нерви инервират различни мускули: на клепачите и на очните ябълки, дъвкателните мускули, гълтачните, лицевите мускули, мускулите на гръкляна (гласните струни) и др. При увреждане на тези нерви настъпва парализа на съответните мускули.\nТуберкулозен менингит, енцефалит, мозъчни тумори, атеросклероза, детски паралич, някои отравяния и др.\nРазлични в зависимост от мястото на увреждането, от засегнатия нерв, а и от самото заболяване — в едни случаи спада клепачът, очната ябълка се извърта навън или навътре, болният вижда двойно. В други настъпва парализа на лицевите мускули, разстройство в дъвченето или гълтането, смутен говор до пълна невъзможност да се говори.\nСпоред вида и тежестта на страданието предсказанието може да бъде благоприятно или пък много сериозно.\nПровежда се от лекар-невролог. Народната медицина прилага лечение както при мозъчен удар (вж. том III, книга първа, „Мозъчен кръвоизлив, удар, дамла, апоплексия“).\nПри парализа на езика на болния да се слага торбичка със селски хлебен квас — под глътката, на шията и на мястото на сливиците, а при парализа на гласните струни да се слага торбичка с квас на шията, засилен и за двете места с по 5 сини сливи (от тези за компот), смачкани без костилките.\nКогато се увеличи натискът на кръвта в мозъчните артерии, в главата става мозъчен прилив. Той бива остър и хроничен.\nПрилив на кръв към мозъка настъпва при излагане на много висока температура, при изкачване на високи места, пиянство, нощна работа, усилено умствено занятие, душевно вълнение. Прилив настъпва при натиск върху кръвоносните съдове или запушване на някоя артерия. Когато пълни хора с малко коса ходят през големите летни горещини без шапка, често стават жертва на слънчев удар.\nПриливът бива три вида — лек, силен и апоплектичен (във вид на мозъчен удар). Когато приливът е лек, болният усеща главоболие, което се увеличава от шум и движение, ушите му бучат, тъмнее му пред очите, не може да спи или пък спи неспокойно. Когато приливът е силен, предизвиква виене на свят, повръщане и отслабване. На такива болни сърцето бие често и лицето им бива червено и подпухнало. Среща се често при онези, които обичат много да ядат и да пият спиртни напитки. Може да продължи от няколко часа до няколко дни и често се повтаря. Апоплектичният (тежкият) прилив настъпва изведнъж или пък след лягане. При него главоболието е по-силно и придружено с халюцинации (измама във възприятията). Болният е неспокоен, тръшка се насам-нататък, покрива се с обилна пот, а подир това заспива дълбок сън. После постепенно в разстояние на 24—48 часа дохожда на себе си.\nОнези, които са склонни към прилив, не трябва да се занимават с усилена умствена работа, нито да употребяват спиртни напитки, кафе и чай. Да избягват трудно смилаеми ястия, стомахът им да бъде редовен, а не запечен. Да избягват нощна работа, силна умора, да спят немного и в по-хладна стая, на твърдо легло, а не на пухени възглавници. Когато са запечени, да си направят клизма.\nЩом се появи силен или тежък прилив, до идването на лекаря да се постави болният на легло с повдигнати възглавници, да не говори много, да не дохождат при него посетители. На главата му да се сложат студени компреси, мокри чорапи на краката и на ръцете до лактите, всички натопени в студена вода, наполовина размесена с оцет. След това да се сложат 1—2 пиявици зад ушите. Да му се направи и една хладка клизма (22°С), като болният се изходи по нужда в подлога. След преминаването на кризата да се лекува и самата болест.\nПровежда се от лекар. Народната медицина прилага същото лечение както при мозъчен удар (вж. том III, книга първа, “Мозъчен кръвоизлив, удар, дамла, апоплексия).


Банкерът Иван Китов: Раздавах пари на Иван Костов и на цялото СДС - Бултаймс\nБанкерът Иван Китов: Раздавах пари на Иван Костов и на цялото СДС\nОсъдиха ме за източването на 93 милиона, но със 100-процентова лъжа\nИван Костов си е ченге, което Любо Пъпката направи нещо, твърди банкерът в изгнание. Снимка: Иван ГРИГОРОВ\nСкандалният банкер Иван Китов – една от фигурите на мътния Преход, е осъден на 6 години затвор за източването на 93 неденоминирани лева от „Кристалбанк” – Мадан и „Бизнесбанк” -Петрич. Още преди две години пръв вестникът на народа откри издирвания от Интерпол банкер. Китов е единственият човек, който е бил собственик на две финансови институции. И го отнася по време на разграбването и фалита на банките през 1996-1997 г. В ексклузивна изповед тогава Китов разказа за премеждията си в изгнание и своята истина за сценария на фалита на 17 български банки. „ШОУ“ отново успя да се свърже с ексбанкера, който в момента се намира някъде в Латинска Америка и оттам коментира присъдата.\nДвете финансови институции, за чието източване столичанинът бе съден в продължение на 18 години, са част от клоновата мрежа на БНБ до 1989 г. В началото на 90-те, едва трийсетина годишен, Китов се сдобива с контролния пакет акции на Маданската банка и става шеф на съвета на директорите. Малко по-късно упражнението се повтаря с петричката банка. Още тогава медиите тръбят, че младият финансист поема двете банки не заради сериозния си опит в сферата, а заради това, че е син на Велин Китов, който дълги години е бил член на ЦК на БКП. Пред „ШОУ“ ексбанкерът обаче категорично отрича това и казва в прав текст: „Баща ми беше последната дупка на кавала. Отговаряше за техническия контрол на строежите в отдел „Капитално строителство“, което не беше нищо особено. Все едно беше чистачка в ЦК на БКП. Никой не го е*аваше тогава. Нагоре бяха началниците, които решаваха нещата. Та аз даже съм му казвал: „Уреди ми един апартамент поне!“. А той – не. Какво повече да говорим…“, обяснява ексбанкерът. Присъдата му стана факт в началото на март миналата година, когато Върховният касационен съд се произнесе окончателно по казуса с двете банки.\nСпоред обвинението Иван Китов инициирал регистрирането на десетки фирми, в които не фигурирал юридически като собственик на капитала. Фирмите били на негови приятели, състуденти, съседи, служители във фирмата на баща му. Така той\nраздавал кредити „на килограм“\nна въпросните дружества, а след това купувал акциите им и по този начин успял да придобие контролния пакет, като фактически станал основен собственик на капитала на „Кристалбанк”. Разследването срещу Иван Китов започва през лятото на 1997 г., като първоначално досъдебното производство се води срещу трима негови служители, а след това като обвиняеми са привлечени той и негова 25-годишна служителка. Последват арести, но малко по-късно всички са пуснати под гаранция. Самият Китов излиза на свобода срещу 100 милиона неденоминирани лева и веднага изчезва от България, като впоследствие става ясно, че е намерил пристан в Доминиканската република. „Знаеш ли защо си тръгнах? Още преди да започнат фалитите, едни ченгета ми се обадиха, защото ме имаха за приятел, и ми казаха:\n„Имаш доста сериозни проблеми, поръчан си. Потвърдиха ни го хора от най-високо ниво в прокуратурата“.\nИ аз тогава си казах, че с мафията, да речем, бих могъл да се преборя, защото ги познавах – Маджо, Маргините – пили сме заедно с тях. Но с държавата не мога. И просто „заминавах”. Изведоха ме зад граница с една кола – същите тия ченгета, за които ти казах, че са ме предупредили“, разказва банкерът и добавя, че в момента продължава да е в Латинска Америка, но като цяло не се задържа в една държава. „Ходя си нагоре-надолу. Но те така или иначе от Интерпол не ме търсят, защото, за да го правят, присъдата ми трябва да е по-висока. А що се отнася до самата присъда – осъдиха ме със 100- процентова лъжа! И сега искат да се предам, да ходя да лежа заради една лъжа… Няма как да стане. А знаеш ли колко е добре тук – то климат, то топличко, то са гаджета, то са палми, то са плажове. Ако ти е кеф да работиш – работиш, ако ти е кеф да не работиш – не работиш. Чисто е, хората са приветливи, не като в България – мръсно като боклукчийска кофа и пълно с озлобени хора“, казва още изпадналият в немилост ексбанкер, който се скита по света вече 18 години. „Дадоха ми 6 години, за да оправдаят с нещо фалитите на банките през онези години. Казват, че съм бил взел едни кредити, което не е така. Аз тогава имах финансова къща,\nНова телевизия беше моя, четири вестника имах\nи още 1000 неща, откъдето можеше да ми бъде прехвърлен 1 милион в някоя сметка, ако съм искал. Що се отнася до кредитите в „Кристалбанк”, имаше документ, но нещо адвокатите ми не го видяха, по-точно – премрежиха им очите да не го видят. Обработиха ги просто“, твърди Китов. И казва, че фалирането на банките през 1996-1997 година станало по схема от най-високо ниво. „Аз самият станах жертва на този процес. Не знам кои са точно хората, които решиха това да се случи, но стореното е национално предателство! Дойде един списък от Европа с банките за фалиране и оттам тръгна ограбването на българския народ…“, казва нароченият за виртуозен финансов комбинатор Китов. Той разкрива, че още 1997 г. една от неговите адвокатки – дъщеря на шефа на партизанския отряд „Чавдар“, се свързала с него и му казала, че трябва да го види спешно. „Идва при мен и и мълчи гузно. Като я питах какво има, ми вика: „Ще ходя до Виена, като се върна, ще ти кажа нещо“. И като си дойде след няколко дни, ми казва пребледняла: „Взе се едно решение във Виена – да се затворят 20 банки в България”.\nВикам: „Чакай сега, откъде-накъде някакви хора във Виена, в една чужда държава, ще вземат решение да се фалират банки в България?!“. А тя само ми каза, че и аз ще бъде засегнат от това решение. Взех да звъня „големите телефони” и се оказа, че – да, така е! Едни „големи хора” са взели решение за затварянето на банките у нас…“, разказва Китов. Веднага след тази новина започнал да звъни „наляво и надясно“ с молба да го махнат от списъка на банките, изтеглили късата клечка. „Имаше един списък с тези банки. Казах им да ме махнат от него и да сложат друг. На следващата сутрин ме махнаха, но после ми казаха, че пак ме сложили заради Първа източна международна банка, която беше на едно ченге. Аз съм свидетел на всичките тези неща, не ти ги разказвам от второ или трето лице“, обяснява Китов. Той признава, че в ония времена, когато е бил от „голямото добрутро“, е имал контакти с доста от тогавашните мутри и голяма част от настоящите политици. „Тогава на хранилка в българските банки бяха президенти, министър-председатели и т. н. Не знам за мен, дето ме обвиняваха, че съм бил имал сметки в швейцарски банки и не знам си какво, което не е вярно, защото\nаз избягах от България с 8000 долара, взети назаем,\nно други получаваха пари“, разкрива още бившият банкер в изгнание. „На моята хранилка беше Иван Костов. Доста хора ги познавах още докато бяха просто едни измекяри и ходеха със скъсани гащи. Бяха пълна дупка тогава. Давах им пари, когато закъсваха и идваха при мен. Много политици го правеха, давал съм пари и на цялото СДС. Носил съм им пари на всякакви хора – чантите направо са ми откъсвали ръцете, докато ги занеса. Обаждаха ми се разни хора – нямаме, казват, пари за заплати. Колко човека сте? Ами 200 души. И аз мъкна като идиот“, спомня си Китов времето на безогледното раздаване на пари. За Иван Костов казва, че „си е ченге, което Любо Пъпката го направил нещо“. „А Любо беше една най-обикновена слушалка. Спомням си, че един приятел му плащаше по 10-20 лева да разпъва кутиите и да му подслушва гаджетата. Като бях шеф на банката, им бях казал на всичките: „Направете си общинска банка. Хванете Софиянски и готово. А той пък слушаше Любо Пъпката“, разказва още Китов. „Имало е мутри, които са идвали при мен и са ми били благодарни, че не съм им отказал кредит. Но не виждам защо да им откажа, като не е имало причина. Клоновете можеха да дават по 20 000 долара максимум и аз съм се съобразявал с това. По едно време обаче разбирам, че в клона ми в Благоевград са дали на един голям бандит от Кюстендил 6 милиона долара! Отивам и ги питам как са могли да го направят, защото това не е по закон, а оттам ми викат: „Ами иначе ще ни претрепе!”. Но най-интересното е, че после тия 6 милиона никой не ги потърси“, смее се Китов. В ония години бил голям приятел с Емил Кюлев, от когото търсел съвети, като имал проблем с мутрите. „Той беше председател на Асоциацията на търговските банки. С него бяхме много близки, ходихме да чукаме гаджета всяка вечер. Имаше едно събиране на асоциацията в новотела в Пловдив, на което аз му казах: „Така и така, имам проблем…” Защото мутрите, които искаха да си вземат кредити, отиваха в някой град, заплашваха шефката на клона и получаваха, каквото искат“, разказва Китов. На въпросното събиране били и Стоян Александров – тогавашният министър на финансите от правителството на Беров, както и Тодор Вълчев – бившият шеф на БНБ. „На двамата им обясних, че хората не искат да си връщат кредитите и нито полиция, нито съд – нищо не помага. Питах го дали няма да направят нещо по въпроса, но последва мълчание. И като излязохме с Емо Кюлев, той ми каза: „Абе, това не трябваше да ги питаш”. Викам: „Що бе?”. „Ами не трябваше… Ще ти кажа после защо”. Но така и не ми каза… Това е доказателство, че\nвсички тези, които мълчаха, се хранеха от кредити и темата беше табу“\nказва още Иван Китов. Той е категоричен, че няма намерение да се прибира в България, защото съдбата му била ясна още преди финала на процеса и било решено той да лежи. „Бях пуснал молба за ревизия на тази 6-годишна присъда и те ми назначиха служебен адвокат, без да ме питат имам ли мой или нямам. После се казало, че служебният защитник бил зает в деня на делото. Баща ми се свърза с друг адвокат, изпратен от въпросния служебен защитник, и двамата отишли в съда. Там обаче прекратили производството по възобновяването на делото, защото аз не съм се бил явил. Е, как да се явя, като веднага ще ме закопчеят?! Въобще и не смятам да се прибирам в България!“, категоричен е Иван Китов.\nВ затвора „Ла Хоя“ плащах на главорез да ме покровителства\nСлед бягството си от България Иван Китов попада в затвора „Ла Хоя“, в който лежа и Светлозар Собаджиев. За разлика от българския морски капитан ексбанкерът бързо се ориентирал в обстановката, а само след няколко месеца успял да излезе срещу 3000 долара рушвет. Докато бил вътре обаче, получил 5 смъртни присъди и едва отървал кожата. „В този затвор е ад. Не можеш да си представиш колко хора има вътре. Аз съм виждал как затворници си имплантират рога в този затвор, за да приличат на дяволи. Викат им „Бесните кучета“. Те са част от мафията от Салвадор и Хондурас, която се нарича „Мара Салватруча“. Това са най-жестоките и безскрупулни бандити. В сравнение с тях Якудза пасти да яде“, разказва Китов. По думите му в Латинска Америка, където населението е около 500 милиона души, половината са неграмотни, а другата – изроди. „За тях животът не значи нищо. Поддържат ги с малко храна и много дрога. Тези от „Мара Салватруча“ са изографисани отвсякъде с татуировки и изобщо не мислят. Не знаеш кога ще дойде да те заколи някой. Мен лично ме осъдиха 5 пъти на смърт“, спомня си вече през смях ексбанкерът. И разкрива, че се спасил благодарение на протекцията на местен главорез, пред който всички се кланяли. „Това беше най-големият мафиоз, който беше осъден на 128 години затвор. Плащах му да ме покровителства. Малко по-късо дойде и най-големият убиец, на когото всичките пандизчии целуваха задника буквално. Станаха ми най-големите приятели. Вторият, само в затвора, има 13 убийства“, разкрива скандалният бивш банкер.\nВ Америка вадя между 2000 и 50 000 $ на месец\nВ Латинска Америка Иван Китов си вади хляба с продажба на недвижими имоти. При това получавал съвсем прилични доходи, разкрива самият той. „Тука хората са много точни. Имаш ли мозък и образование, те смятат за много високо ниво. На мен ми е голям кеф тук. Започнал съм от нулата, но сега са ми клиенти четирима президенти, депутати, министри, милиардери. Сред тях е единият от собствениците на картите „Виза“, както и синът на краля на Катар“, разказва бившият банкер. Добавя, че от продажбата на недвижими имоти се случвало да извади и по 50 000 долара месечно. „Между 2000 и 50 000 долара ми е доходът. Много зависи каква работа ще има. Но средно вадя някъде по 10 000 дола месечно, което ми е предостатъчно да живея като цар“, обяснява той. Казва, че животът в Латинска Америка е евтин и лесен, особено ако си гринго.\nОрлин ФИЛИПОВСКИ / БЛИЦ


За изтегляне на игри Lazy Master за Android\nандроид › Игра,Стратегии› Lazy Master\nLazy Master е игра за платформата android, която е калейдоскоп за различни нови събития и не изисква много от вашето време. Според сюжета забранената книга попада в ръцете на зъл и амбициозен магьосник, така че светът ще има нужда от герой, който може да се противопостави на злите сили. Имате възможност да изберете своя герой от 120 налични, създайте гилдия, като поканите приятелите си в играта. Има битки в автоматичен режим, които се провеждат без вашето пряко участие. Изпълнявайки ежедневни задачи, героят може да бъде изпомпан и можете също да призовавате и да изпомпвате магически същества.\nОсновните свойства на играта Lazy Master :\nподдръжка на автоматичен режим\nбонуси и награди за всяка победа


По подразбиране LibreOffice показва във всяка нова електронна таблица три листа, от „Лист1“ до „Лист3“. Можете да превключвате между листите чрез етикетите им в долния край на екрана.\nИзползвайте бутоните за навигация, за да видите всички листи, принадлежащи на вашия документ. Щракването върху най-левия или най-десния бутон показва съответно първия или последния етикет на лист. Средните бутони разрешават на потребителя да превърта напред или назад между всички етикети. За да видите самия лист, щракнете върху етикета му.\nTitle is: Придвижване между листовете


"Сити" се пребори за 1:0 срещу "Юнайтед" в дербито на Манчестър - Спорт - Дневник\n17:20, 02 ное 14 , 2975\nНападателят Уейн Рууни се завърна в игра за "Манчестър юнайтед", но отборът му загуби дербито\nМанчестър сити" победи с 1:0 градския си съперник "Манчестър юнайтед" в най-очаквания двубой от кръга във Висшата лига.\nШампионите спечелиха с гола на Серхио Агуеро в 63-та минута. Те се възползваха от това, че играха с човек повече от 39-ата минута след изгонването на Крис Смолинг за два жълти картона.\nС успеха си "Сити" остава трети на шест точки от водача "Челси". "Манчестър юнайтед" е осми с 13 точки и е на 13 от лондончани.\nВ началото на мача нямаше голови положения. Гостите владееха повече топката и опитваха да се справят с добре организираната отбрана на "Сити".\nПостепенно "гражданите" бяха поведени от Агуеро, който започна да притеснява съперника. Аржентинският нападател отправи два опасни удара, но не можа да вкара.\nВ 31-та и 39-ата минута Смолинг си изкара набързо два картона и беше отстранен. Това предопредели развоя на срещата, като "Сити" пое изцяло контрола върху играта.\nДомакините започнаха да градят атаки. Агуеро два пъти поиска дузпа, като повторенията показаха, че съдията е имал основания да даде наказателен удар.\nВ 53-та минута Луис ван Гаал и отборът му понесоха нов удар, като се наложи Маркос Рохо да бъде заменен принудително.\nУсилията на шампионите дадоха резултат в 63-та. Тогава Гаел Клиши получи по лявото крило и почти от аутлинията върна топката към Агуеро, който отблизо се разписа.\nAguero with the Only goal of the game #MCFC https://t.co/Z1vs9l5qUP\n— SkySporfsNewsHQ (@SkySporfsNevvs) November 2, 2014\nМалко след това Хесус Навас от малък ъгъл можеше да отбележи, но след силния му удар топката срещна гредата.\n"Юнайтед" постепенно започна да поглежда напред. Уейн Рууни направи пробив централно пред вратата в 77-ата минута. Когато беше спрян, последователно Робин ван Перси и Анхел ди Мария пробваха удари. След изстрела по земя на аржентинеца Джо Харт успя да избие с една ръка.\nПоследва натиск на "Юнайтед", като добра възможност имаше пред Маруан Фелайни, но ударът му с глава беше блокиран. "Манчестър сити" се справи и взе победата.\nРууни вкара при победа над Словения и вече е трети по голове за Англия\nАгуеро щял да остане в "Сити", докато спечели Шампионската лига\n"Манчестър юнайтед" се нуждае от три години, за да се развие, каза Ван Гаал\nПелегрини: Трудно е да разбера защо основните футболисти играят толкова слабо\n09:14, 19 апр 21 / Спорт 73\n07:03, 19 апр 21 / Спорт 6\n11:43, 19 апр 21 / Свят 21\n11:33, 19 апр 21 / България 24\nDreamer69 17:49, 02 ное 14 / Неутрално\nИнтересна статистика за Ман Ю от сайта на ББС. Това е най-лошият старт (13 точки от 10 мача) от сезона 1986-87...\nDreamer69 17:32, 02 ное 14 / Неутрално\nСити победи заслужено. Остана впечатлението, че съдията свири слабо и подмина някои спорни положения в наказат...\nРейтинг: 678 17:29, 02 ное 14 Весело\nДнес Юнайтед бяха излезли с волейболния отбор\nРейтинг: 418 17:32, 02 ное 14 Неутрално\nСити победи заслужено. Остана впечатлението, че съдията свири слабо и подмина някои спорни положения в наказателното поле на Ман Ю. Но в крайна сметка по-добрият отбор спечели.\nВан Гаал нямаше късмет с изгонването на Смолинг и контузията на Рохо. Затова се наложи да преквалифицира Карик и Валенсия в защитници. Много хвърлени пари от Ман Ю, но малко инвестиции в защитата. Ще бъде трудно в следващите мачове.\nРейтинг: 476 17:33, 02 ное 14 Неутрално\nПреди мача четох някакво интервю на Мойс, че Фелайни бил правилния човек за Юнайтед или нещо такова. Обаче в този мач за последните 20 минути загуби почти всички топки, нито един точен пас не сътвори, не показа хъс... за какво го държа Ван Гаал като титуляр...\nРейтинг: 540 17:33, 02 ное 14 Неутрално\nКакво става този сезон с централните защитници не мога да проумея. Контузии, червени картони ...\nТози мач за първи път излезе същата двойката централни защитници от предният път и завърши в съвсем друг състав.\nВ 55-та минута защитата се състоеше от две 19 годишни момчета и два халфа!\nИначе се вижда, че отбора вече играе с хъс и гони до последната минута, но има още много какво да се желае, като качество.\nРейтинг: 842 17:34, 02 ное 14 Весело\nВан Хаал се отърва с минимална загуба.\nЦялата му селекция е пари на вятъра...\nРейтинг: 418 17:40, 02 ное 14 Неутрално\nБраво на МЮ. Не за първи път губят от МС, но този път наистина загубиха,но както се казва с чест. Ако и Фортуна беше на тяхна страна можеше и да вземат и точка.\nРано бяха сполетени от беда в най-уязвимата част на отбора -централните защитници, но показаха висок дух,който напоследък не проявяваха и до края играха като равни.\nИначе отново слаб мач на Ди Мария и аз не разбах защо Валенсия трябвяше да играе....\nНадежда за по добри игри в бъдеще.\nРейтинг: 1373 17:41, 02 ное 14 Неутрално\n[quote#3:"shilliew"]Преди мача четох някакво интервю на Мойс, че Фелайни бил правилния човек за Юнайтед или нещо такова. Обаче в този мач за последните 20 минути загуби почти всички топки[/quote]\nГледал си друг мач, последните 20 мин. Фелайни загуби едно-единствено единоборство (фаулира Компани).\nРейтинг: 418 17:49, 02 ное 14 Неутрално\nИнтересна статистика за Ман Ю от сайта на ББС. Това е най-лошият старт (13 точки от 10 мача) от сезона 1986-87 година. Тогава са имали 8 точки и са завършили 11ти. Освободили са Рон Аткинсън и са назначили Сър Алекс.\nМиналата година по това време Ман Ю са имали 17 точки при Дейвид Мойс. Ван Хаал пръсна 150 милиона паунда, но засега изостава. Интересно ми е какво ще бъде положението в края на сезона.\nРейтинг: 418 17:51, 02 ное 14 Неутрално\nПреди този мач играха "Левски" и "Локо". Трагедия. Явно тук имат едно разбиране за футбол, а в Англия - друго.\nРейтинг: 461 17:54, 02 ное 14 Неутрално\n[quote#6:"badboy"]Надежда за по добри игри в бъдеще. [/quote]\nНадеждата е единствено за някой проблясък на Ван Перси или Руни... за нещо повече към момента надежда няма..не и във Висшата лига..\nРейтинг: 1186 17:57, 02 ное 14 Неутрално\nКакво да ти кажа - не са много зле нещата, само че се много объркани. Избистрянето на стил, облик и изпълнители явно ще отнеме много време. Ван Гаал си е поставил за цел да реализира една своя супер амбиция - да изтърбуши из основи всичко отпреди него и да наложи себе си. Това, според мен, не е задължително, а не е и необходимо. С просто око се вижда, че изпитаните бойци могат да подържат високо ниво, независимо от задачите и обстоятелствата. Рууни, Карик, Валенсия и Смолинг знаят защо са на терена. Ван перси, Фелайни и Блинд са хора, които могат винаги да са адекватни. Ди Мария има много качества, но още е някакси свободен електрон. Младите имат качества и при тях е въпрос на време да се налагат. Най-много тежи на отбора Мата, другият е Рохо, а донякъде засега и Фалкао...\nСпоко, ще дойдат и точките!\nРейтинг: 418 18:05, 02 ное 14 Неутрално\nС Руни в атака - толкоз.\nРейтинг: 452 18:10, 02 ное 14 Неутрално\n[quote#9:"andru"]Преди този мач играха "Левски" и "Локо". Трагедия. Явно тук имат едно разбиране за футбол, а в Англия - друго.[/quote]\nАко те споходи някое друго подобно прозрение, нали ще го споделиш с нас отново?\nРейтинг: 540 18:11, 02 ное 14 Неутрално\nДнес Мата го нямаше, а Рохо, докато беше на терена се справи доста добре с Агуеро. Може би като бек ще е по-добре, но пък тогава ще трябва да се търси място на 30-милионният Шоу.\nКолкото до Смолинг днес с тези два глупави жълти картона май не му беше много ясно защо е на терена. Руни и Ди Мария трябва да са титуляри и да дърпат отбора напред, но днес дадоха доста брак, което мисля, че ако играят редовно ще се случва доста по-рядко.\nКакто казах и по-горе се вижда хъс и желание за бърза игра - нещо което липсваше ужасно много миналия сезон. Отбора малко по малко си възвръща загубеното самочувствие.\nРейтинг: 213 18:15, 02 ное 14 Весело\nРейтинг: 411 18:18, 02 ное 14 Неутрално\nПрави впечатление, че след днешния мач вече 2 мача МЮ не са противни на съдиите, а напротив.\nСлед мача с Челси, където имаше 2 претенции за дупзи по посока на Челси и двете бяха подминати.\nДнес МС имаха претенции за 4 дузпи, поне една 100% (втората на Агуеро), а получиха 0.\nКогато с/у топ отнорите (Челси и МС) свирят за тебе, означава, че те броят върнат в играта. Не знам къде и на какво ниво е станало, ама явно ще се помага.\nОтварям дума за Рохо, понеже го бях захапал преди време. Дали съдбата няма да помогне на ван Гаал с някаква контузия, която да остави Рохо извън терена, та ван Гаал да уцели зорлем някой по-подходящ вариант за центъра? Завалията както обикновено е толкоз неадекватен за тая позиция, че накрая даже се и самопреби с този безумен шпагат, на който влезе. За подсилване на ефекта ще река и за един опит за изчистване на топката в края на първото полувреме, който може би беше и дузпа с/у Яя. Макар че от него може би става приличен ляв бек. Място, където не огрява засега заради "таланта" на Шоу.\nВъобще - интересно ще бъде.\nПо отношение на точките - вярно, че ги няма, но е по-важно как играе отбора - а освен засега частични проблясъци показва цял дух. Включват се и съдиите, втори фактор, и като се пдообри играта - вероятно и точки ще се натрупат. Дали ще стигнат за нещо - не се знае. Засега остава да вземат още 27. За да избегнат изпадането.\nРейтинг: 1186 18:29, 02 ное 14 Неутрално\nДо коментар [#16] от "m.c.marinoff":\nЧелси имали 2 претенции за дузпи, Сити имали 4 претенции, т.е. едните са ощетени двойно, а другите четворно... А Юнайтед нямаха толкова претенции, просто си играеха... Колега, претенциите са част от шоуто във футбола, но не са част от самия футбол... Затова и Юнайтед не си играе на претенции... Щото ако е до претенции, аз имам такива към съдийството и мощното рамо за Сити...\nАпропо, ти видя ли каква дузпа дадоха за Челси вчера, съответно и две точки?\nРейтинг: 1186 18:39, 02 ное 14 Неутрално\nМата го нямаше и отборът веднага заигра с 11 човека. Смолинг пък получи такъв измислен картон (първия), че няма накъде повече - в тая ситуация той не възпрепятства по никакъв начин Харт и нямаше дори и фал, защото беше на повече от метър от него\nРейтинг: 411 18:49, 02 ное 14 Неутрално\nАйде сега - от началото на сезона ревеше всеки мач, че не свирят дузпи за Юнайтед (които обективно ги имаше). Па кога са нямали претенции Юнайтед? Говоря и за този, и за миналия сезон. Айде да не ходим вироглаво и с рогата, щото не е баш тъй както казваш...\nРейтинг: 829 18:51, 02 ное 14 Неутрално\nРейтинг: 1186 18:55, 02 ное 14 Неутрално\nДо коментар [#19] от "m.c.marinoff":\nДа кажем, че наистина съм "ревал", ок - ще се обединим около твоя израз. Но на терена играчите не ревяха като противниците си, а ставаха, поотупваха се и продължаваха. Можеш ли да ми посочиш епизод от днешния мач, в който Фелайни или Рууни, вместо да изразят основателни претенции за дузпи, чрез изразително търкаляне, ръкомахане, плачлива физиономия и преследване на съдията да изразят тези претенции. Не забравяй, че такива претенции нагнетяват обстановката, вдигат градуса и на публиката, пък и директно влияята на следващите осъдийски отсъждания!... А какво да кажа за откровените грубости на защитата и халфовете на Сити, при които съдията "пускаше" авантажи, без после да довърши работата си. Нима де Микелис не беше за червен при една от ситуациите (впрочем точно в нея се контузи и Рохо)...\nРейтинг: 540 19:03, 02 ное 14 Неутрално\nВярно е влизането на Де Микелис с двата крака с бутоните напред доста често се дава за пример за опасна игра, която се наказва с червен картон, а съдията дори не свири фаул.\nМисля, че и двата отбора могат да имат претенции към съдията, но като цяло мисля, че не свири тенденциозно(примерно, като Клатънбърг по-рано през сезона).\nРейтинг: 1186 19:09, 02 ное 14 Неутрално\nНе казвам, че този млад съдия е свирил тенденциозно. Просто обръщам внимание на "претенциите" и впечатлението, което те оставят след себе си. Примерите и с Челси, и със Сити са красноречиви... Всъщност ето това е наследството от Суарес във Висшата Лига\nРейтинг: 411 19:21, 02 ное 14 Неутрално\nАко се обединим около първия използван от мен израз - претенции, наместо "ревал", ти можеш ли да кажеш с ръка на съърцето, че МЮ не са имали претенции към съдиите от началото на сезона за дузпи? Че даже както искаш, така го разбирай - вкл. с гонене на съдията и с настояване да отсъди дузпа - така, както казваш, че Челси и Сити го гонили, а МЮ - не по този начин? Говоря ти за мачовете от началото на първенството, а не само за последните 2. Не забравяй, че моята коснтатация беше, че последните 2 мача се прескачат спорните нарушения в ущърб на МЮ, а в началото на сезона се прескачаха спорните нарушения в посока на МЮ.\nДет се вика сега кво - според тебе нямаше нито една дузпа за Сити днес, но имаше нереален червен картон за Смолинг, но нарисуван за Де микелис?\nМитев, гледали сме различни мачове, ако твърдиш, че днес съдията е ущърбил МЮ. Ама много различни.\nРейтинг: 1186 19:27, 02 ное 14 Неутрално\nАми като сме гледали различни мачове, к'во обсъждаме тогава!?...\nАз си изразих позицията и чух твоята. А сега гледам тенис.\nРейтинг: 1186 19:29, 02 ное 14 Неутрално\nРазбира се, длъжен съм да допълня, че видях една дузпа за Сити, но видях и други неща, за които споменах...\nРейтинг: 367 20:53, 02 ное 14 Неутрално\nВ централата на Манчестър Юнайтед се подготвят големи празненства за 31-ви декември послучай влизането им в топ десет за първият полусезон! Бербатов е обещал да им изпрати кашон с гирлянди...\nРейтинг: 785 20:55, 02 ное 14 Неутрално\nСлед първите 2 мача в лигата написах че имам чувството чé Ван Гаал не знае какво го очаква в Прем Л. 2 месеца по-късно се убедих че съмненията ми са били основателни. Той се опитва да обясни как се играе фитбол не само на Üнайтед но и на цялата лига. Самоувереното му граничщo с наглост поведение изразяващо се с избирането на състав и коментари за мачовете лека по-лека докарва на барикадите срещу него доста верни фенове на МАН Ü. Естествено като гост на Сити може да се загуби,играейки час с 10 души това е повече от логично така че не резултатът в този случай е причината на отрицателното ми мнение. Üнайтед се борят тичат но днес не играха нищо за отбор от тяхната величина и с такива огромни инвестиции това лято. Ясно е че трябва време но това се знае преди да се купува и се рави сметката.Фалкао бе дълго контузен преди да го купят,сега пак е контузен... не знам,там има нещо гнило.дано не съм прав защoто е страхотен играч. И още нещo- Üнайтед играят само в уикенда,те нямат европейски турнири ,едната купа я предадоха.... По принцип при такива обстоятелства се очаква да имат предмиство....\nРейтинг: 411 21:05, 02 ное 14 Неутрално\nЛека корекция - все пак Фалкао не е купен, а е под наем (заради правилата на феър плея). Ако излезе "гнилото", т.е. разбере се каква е контузията, току виж не го купили.\nРейтинг: 540 21:09, 02 ное 14 Неутрално\nОбикновено чета това, което си написал с интерес.\nПрочетох и това, но честно казано разбрах само едно: "Ван Гаал е лош". Едва ли си е заслужавало труда да изпишеш всички останали думи.\nДнес се контузи и Рохо - 16 млн. евро. Извадил си рамото, сигурно ще е аут поне до края на месеца.\nРейтинг: 411 21:15, 02 ное 14 Неутрално\nЧестно казано, за мен е странно как е възможно да не знае какво го очаква. Все пак не може досега да не е говорил с треньори, били в Англия, които да са му казали каква е разликата спрямо други шампионати, в които са тренирали. Напълно невъзможно е, за мен.\nОсвен това, той все пак върна назад, и каза, че е бил лудост да каже, че трябва да бъде съден след 3 месеца.\nИначе разликата от миналата година е в това, че наистина отборът играе с много повече желание, колкото и играта да не се получава все още съвсем и въпреки пръснатите пари. Но аз и не виждам друг път освен този, тъй като другия е възможно да е близък до този на Ливърпул - дълго изпадане в миманса, а това е много пари назад, освен всичко друго.\nРейтинг: 785 21:22, 02 ное 14 Неутрално\nСъжалявам за Рохо,това е неприятно. Съжалявам и че съм те разочаровал."Ван Гаал е лош" e доста черно-бяло обобщeние на моя коментар. Ало иска да кажа това просто щях да го напиша Както всеки треньор с успехи на неговите години той има качества които са го довели до там. Но с годините може би губи така и не дотам развитата си способност да се приспособява,да е гъвкав. Мое мнение ! Държи се като генерал на който се поверили армия и му е все тая колко ще пожертва само и само да спечели битката и много важно-!!! Всички да знаят че ТОЙя е спечелил. На това му се казва огрмно его. Надявам се сега да не отнеса толкова слаба оценка за коментара ми от тебе Сериозно- опитах да поясня това което по-горе явно не съм успял\nРейтинг: 785 21:28, 02 ное 14 Неутрално\nОтчасти това което се питашсъм се опитал да коментирам в горния коментар.Той може да се е информирал но той знае и има самочувствието че може да промени и наложи своите виждания навсякъде. Не знам дали си се сблъквал с такива хора От една страна човек е много впечатлен от увереността която лъха от тях от друга страна те смазват с погледа си отгоре. Това се случва отчáсти с играчите му в момента\nРейтинг: 785 21:31, 02 ное 14 Неутрално\nДо коментар [#30] от "Иван Петров":Комнтер 32 е до теб\nРейтинг: 540 21:46, 02 ное 14 Неутрално\nКато казвам, че чета с интерес написаното от теб не го казвам от куртоазия. Хубаво е човек, който има какво да каже да го каже разбираемо, а не просто да нахвърля едни думи, които съчетани по недобър начин да не могат да изразят, какво точно иска да каже с написаното. Може би поради бързане или вълнение в първия си коментар не си успял да напишеш това, което искаш да споделиш.\nВторият път си се справил по-успешно.\nКолкото до Ван Гаал лично на мен в предишните си периоди, особено в "Аякс" и "Барселона" ми изглеждаше много по-арогантен и "безгрешен". И впечатлението ми е, че с годините омеква, което не знам, за добро ли е или за лошо.\nЗабелязъл съм, че при големите мениджъри е така: или ги харесваш или ги мразиш. Примери много. В края на краищата опира до личното разбиране на нещата от живота.\nЧисто субективно и некасаещо обекта на наблюдение.\nРейтинг: 411 10:53, 03 ное 14 Неутрално\nА ти имаш ли чувството, че друг профил на мениджър може да бъде топуспешен в ПЛ? Ако трябва да погледнем кои са най-успешните, би ли се обзаложил, че Моу и САФ (спечелилите най-много титли във ВЛ в последните 10-тина годинки) са по-малки егоцентрици от ЛВГ? Въпроса хем е риторичен, хем не е. Щото ако имаш друг отговор, ще го изслушам с удоволствие. Но нима Моу не залага всичко, в името на победата? И любимите деца Ето'о, Чех донякъде, Лампард, няма да се посвени и на Дрогба, ако дойде време на конфликт... Или САФ и бутонката по Бекъм, Рой Кийн, Яап Стам - да не ги изброяваме всички?\nИначе да - имам чувството, че съм се сблъсквал с такива типове и нямам добро очакване за това, особено ако трябва да влизам в работа с тях. Но май не е въпрос до харесване, а до това дали ще върши работа. А такъв профил може би по-скоро е успешен, макар и силно дразнещ, а и минаващ през хората?\nРейтинг: 418 11:53, 03 ное 14 Неутрално\nМного добри постинги няма какво да допълня...и за несвирените дузпите се спомена и за непоказаните червени карони (деМикелис и Фелаини) и за колебливият съдия(ако бе свирил фал и показал червен картон на деМикелис Рохо нямаше да се контузи и т.н.) и за играта на МанЮ се изписа много и за Ван Хаал.Интересно защо не се каза кой знае колко за добрата игра на Сити?чудесна средна "линия" и солидна защита.И именно това е Разликата между 2-та отбора.А критикарите (си) Моу за сетен път показа колко е бил прав за ДиМария...И той е поредният балон като Мата и Давид Луис.\nИ КПР играят добре ....и с добра игра губят,но МанЮ НЕ е КПР\nи неможе да им оправдание за ВанХаал....36 играча за 10 мача\nпръснати стотици милиони ,грешна селекция плачевени резултати...А идват мачове със Арсенал,Стоук,Пуул,\nСаутхамтон ако то тези 4 мача вземат 4 т. може и да не изпаднат....\nРейтинг: 1186 12:00, 03 ное 14 Неутрално\nДо коментар [#36] от "m.c.marinoff":\nЩе си позволя да се намеся...\nПредположението, че няма други такива егоцентрици като САФ и Моу, може да е вярно, но може и да не е. Просто тези двамата имат големите успехи, за да си позволят такова поведение. Впрочем сега се сещам и за друг голям егоцентрик - Манчини, който също имаше върху какво да облегне самочувствието си.\nЛВГ дори и да е такъв наистина, засега не е показал подобно отношение към който и да е от играчите лично. Поне в Юнайтед. Нещо повече - настроението за игра в отбора е видимо и с просто око, което навява на мисълта, че ЛВГ е обединител и добър мотиватор. При подобни резултати миналата година Мойс набързо оплете конците и изтърва необратимо и настроението, и мотивацията. А сега засега това не се случва отново и дори има индикации за скорошни успехи...\nРейтинг: 1186 12:05, 03 ное 14 Неутрално\nНаистина за играта на Сити не се споменава. Това е, защото нито за феновете на Юнайтед, нито за антифеновете му, друг отбор на света не съществува.\nПри един нормален разговор, аз бих започнал точно със солидната игра на Сити. Без много блясък, но с ясна концепция и учебникарски постановки и в защита, и в атака. А учебникарското почти винаги е гениално. Заслугата е на пелегрини, на когото свалям шапка. Единствения упрек към него, всъщност той е много сериозен, е за постоянството и за губенето на точки. Защото с по-слаба продукция, но в замяна на това много постоянна на сравнително добро ниво, Челси си взима почти максимума\nРейтинг: 418 12:05, 03 ное 14 Неутрално\nхм забравих това.... звучи като виц "I felt for long periods we were the better team, so it's disappointing to lose the gamе"\n..в интерес наистината Рунчо игра много добре\nно статисти като Перси,ДиМиариа(я) и дърво(делец) като Фелаини опрпопастиха отбора...(добре че топката да го уцели в рамото а не в главата можеби би отбелязал изравнителният гол.. дано го разкарат януари\nРейтинг: 1186 12:18, 03 ное 14 Неутрално\nВ тази ситуация топката го уцели в рамото, защото Компани беше увиснал със над стоте си килограма на другата му ръка, т.е. и тук може да се говори за дузпа. Само че Фелайни не се разплака горчиво, отборът на Юнайтед не погна съдията и за по повърхностните зрители остана впечатлението за дърварско отиграване от страна на Фелайни\nРейтинг: 418 12:20, 03 ное 14 Неутрално\nМного точни анализи и от теб и от капитана и от господин Петров и г-н магелан...Проблемите в играта на на МанЮ не са от вчера а от 2-3-4 години.Просто няма достойни заместници на Сколси,Гигс,Фетч,Кристиано,Рио,Вида ,Евра...като допълним и контузиите и колебливата игра на Перси изгонването на чичи и Уелбек е ясно че нищo добро не ги очаква и този сезон.Няма да са в топ 4 -а това означава че няма да могат да привлекат добри ирачи.Другата неясното е Фалкао\n..макар според мен тук да има някаква схема..пунтира контузен да го купят за по малко пари ...Но и ако и той играе без "средна " линия и солидна отбрана положението пак не е много добро.\nЕдинственно решение обаче е ако играят Рууни,Фалкао,Перси\nДиМариа и Янг (заедно)за да могат да вкарват повече голове отколкот инкасират...\nРейтинг: 411 16:04, 03 ное 14 Неутрално\nАз пък никак не съм съгласен:\n1. Не мисля, че може да се претендира за дупза с кой знае какво основание;\n2. Баш Фелайни като си седна на задника и вдигна ръце с изказа: Къде ми е дузпата? Така че, даже първото да не е вярно, второто е напълно така.\nРейтинг: 785 22:04, 03 ное 14 Неутрално\nТова което си задал като тема,въпрос е много интересно и мога доста да коментирам но не знам дали тук му е мястото,ще отегчим останалите. Това си е направо за отделна статия.Може би можем да помислим дали да не разменим майл адреси.. Но тук мисля че пак щe стане на въпрос какъв е профила на успешния топменажер в Прем Л.. Така че не бягам от въпроса. А и съм доста уморен от деня,много бе тежък за мен.


REPORTER :: Адвокат: След фалита на "Олимпик" не е нужно ново застраховане!\nХиляди българи се юрнаха да си правят нови застраховки „Гражданска отговорност”, заради фалита на ЗК „Олимпик”. По данни на КФН, българският клон на застрахователя дължи 9 350 000 лева на 197 551 българи за прекратени предсрочни полици по „Гражданска отговорност”.\nЗам.-председателката на КФН Ралица Агайн каза, че комисията скоро ще обяви какво трябва да правят хората с прекратени полици, за да си търсят парите от компанията. Това може да стане след като съдът в Кипър се произнесе по ликвидацията на фирмата и бъде назначен постоянен ликвидатор. Ралица Агайн смята, че хората ще си търсят сумите от Кипърския гаранционен фонд на застрахователите, но КФН проверява дали и с какви суми „Олимпик” е участвала в българския Гаранционен фонд.\nМеждувременно пловдивският адвокат Владимир Дончев заяви в социалните мрежи, че няма да прави презастраховане. Ето какво написа той: „Оказа се, че колата на една фирма, в която участвам има гражданска отговорност в Олимпик. Аз лично съм решил, че щом Олимпик е правила редовни вноски в Гаранционния фонд, то отговорността за евентуално събитие се поема именно от фонда. Колата си има редовна застрахователна полица и не се нуждае от ново застраховане. Това, което непрекъснато тиражират медии, управляващи и застрахователи е схема за един милиард в полза на компаниите. Ако ме спрат и ми свалят номерата ще обжалвам и ще спечеля делото!”\nЕдноличен собственик на застрахователната компания „Олимпик” е испанецът Диего Гонзалес Алонсо. Зам.-шефката на КФН Ралица Агайн е категорична, че Алонсо по никакъв друг начин не е свързан с България и с нашия регион, макар че „Олимпик” е оперирала само в Кипър и в България.\nСпоред разследващия сайт „Биволъ”, Диего Гонзалес Алонсо е „гаражен финансист” с връзки към СИК и „Бул Инс”.\n/подробности - https://bivol.bg/olimpic-scam-bulins.html/\nТагове: гражданска отговорност, Олимпик, фалит, застраховател,\nЗАЕМИТЕ НА БДЖ - ЧАСТ ОТ ИЗПИТАНАТА СХЕМ...


Форум „Общност за занаятчийски храни“ на БЕГЛИКА ФЕСТ 2015 – Хранкооп\nХранкооп | Форум „Общност за занаятчийски храни“ на БЕГЛИКА ФЕСТ 2015\nЗащо и как да организираме Клуб по готварство?\tПлодова фиеста в Пловдив\nФорум „Общност за занаятчийски храни“ на БЕГЛИКА ФЕСТ 2015\nХранкооп София\t07.08.2015\tСъбития 4038 показвания\tНяма коментари\nАко сърцето ти бие за промени и си готов да ги постигнеш с други като теб, ела на BEGLIKA FEST 2015 . Включи се във Форума „Общност за занаятчийски храни“, който ще се проведе от 10:00 ч. в рамките на програмата „Бъди“.\nФорум „Общност за занаятчийски храни“ се инициира от Устойчиво общество и Фермерски пазари Хранкооп в партньорство със Slow Food в България.